Informácia pre verejnosť podľa § 24 ods. 1 k oznámeniu o zmene podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov ( ďalej len „zákon“).

a)	Ministerstvo životného prostredia SR, Námestie Ľ. Štúra 1, 812 35 Bratislava, oznamuje verejnosti, že zmena navrhovanej činnosti „Diaľnica D1 Hubová - Ivachnová“ podlieha zisťovaciemu konaniu podľa § 18 ods. 2, písm. c) zákona.
b)	Ministerstvo životného prostredia Slovenskej republiky, odbor environmentálneho posudzovania ako príslušný orgán štátnej správy podľa § 1 a § 2 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 písm. k) a § 54 ods. 2 písm. f) zákona, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov oznamuje, že dňom 25. 01. 2016 sa začalo správne konanie vo veci posudzovania predpokladaných vplyvov na životné prostredie doručením oznámenia o zmene navrhovateľom Národná diaľničná spoločnosť, a.s., Mlynské Nivy 45, 821 19 Bratislava, v zastúpení Dopravoprojekt, a. s., Kominárska 2, 4, 832 03 Bratislava.
c)	Informácie o navrhovanej činnosti alebo jej zmene, ktorá je predmetom tohto konania je možné získať u príslušného orgánu a povoľujúceho orgánu.
d)	Druh požadovaného povolenia pre realizáciu navrhovanej činnosti alebo jej zmeny:      Povolenia v zmysle zákona č. 50/1976 Zb. o územnom plánovaní a stavebnom poriadku (stavebný zákon).
e)	Neuvádzame
f)	Relevantné informácie sú sprístupnené v Informačnom systéme EIA/SEA na stránke  www.enviroportal.sk.
Dotknutá obec do troch pracovných dní po doručení oznámenia o zmene navrhovanej činnosti informuje verejnosť na svojom webovom sídle, ak ho má zriadené, a na úradnej tabuli obce o tejto skutočnosti a o tom, kde a kedy možno do oznámenia o zmene navrhovanej činnosti nahliadnuť, v akej lehote môže verejnosť zasielať pripomienky a miesto, kde sa môžu pripomienky podávať, pričom zabezpečí sprístupnenie oznámenia o zmene navrhovanej činnosti pre verejnosť najmenej 10 pracovných dní od zverejnenia uvedených informácií. 
g)	Verejnosť môže doručiť príslušnému orgánu písomné stanovisko k oznámeniu o zmene navrhovanej činnosti do desiatich pracovných dní od jeho zverejnenia podľa § 29 ods. 8) zákona na adresu:
Ministerstvo životného prostredia SR 
	Sekcia environmentálneho hodnotenia a riadenia 
	Odbor environmentálneho posudzovania 
	Námestie Ľ. Štúra 1
	812 35 Bratislava
Písomné stanovisko sa považuje za doručené, aj keď bolo v určenej lehote doručené dotknutej obci.
Povoľujúci orgán: 
•	MDV a RR SR, sekcia cestnej dopravy a   pozemných komunikácií, Nám. slobody 6, 810 05 Bratislava 15
•	Ministerstvo dopravy, výstavby a regionálneho rozvoja SR, Odbor dráhový stavebný úrad, Ing. Štefan Hrivňák, riaditeľ odboru, Námestie slobody č.6, 810 05  Bratislava  
•	Okresný úrad v sídle kraja, Janka Kráľa 4, 010 40 Žilina
•	Mesto Ružomberok, Mestský úrad, Námestie A. Hlinku 1, 034 01 Ružomberok
•	Obec Likavka, obecný úrad,   Jánovčíkova 815, 034 95 Likavka                                             
h)	Ministerstvo životného prostredia SR oznamuje, že podľa § 33 ods. 2 správneho poriadku účastníci konania a zúčastnené osoby majú možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. Do spisu je možné nahliadnuť (robiť z neho kópie, odpisy a výpisy) na MŽP SR.